કિંવદંતી છેકે આ શહેર ક્યારેક ડાંડાકરણ્ય જંગલનો ભાગ હતો. હિન્દુ કથાઓ અનુસાર ભગવાન રામ અને તેમના પત્ની સિતા પોતાના ભાઇ લક્ષ્મણ સાથે વનવાસ દરમિયાન અમુક સમય આ જંગલમાં રોકાયા હતા. ઘણા લોકોનું માનવું છેકે ભગવાન રામના મંદિર પાસે આવેલું વન ક્ષેત્ર એ જ છે, જ્યાં ભગવાન પોતાની પત્ની અને ભાઇ સાથે રોકાયા હતા. જે મંદિરથી 32 કિ.મીના અંતરે છે. ભગવાન રામે પોતાના પરિવાર સાથે અહીં એક નિવાસ બનાવ્યું હતું. આ એ જ ઝુંપડી છે, જ્યાંથી રાવણે માતા સિતાનું અપહરણ કર્યું હતું અને તેમને શ્રીલંકા લઇ ગયા હતા.